google/wiki40b huggingface dataset:
Uňadovo

Polohopis

Uňadovo sa nachádza na svahu Ostrého vrchu, asi kilometer východne od Košarísk, približne 5 km severozápadne vzdušnou čiarou od Námestia SNP.

Prírodná rezervácia

Rozloha rezervácie je 35 800 m², ochranné pásmo nie je stanovené. Ochranný stupeň je číslo 4. Pamiatka bola vyhlásená v roku 1988 Ministerstvom kultúry Slovenskej socialistickej republiky výnosom č. 1161/1988-32 z 30. júna 1988. Účelom je ochrana „bohatého výskytu tisu obyčajného (Taxus baccata L.) v porastoch prirodzeného lesa Starohorských vrchov“. Chránený areál spravuje Štátna ochrana prírody stredisko CHKO Poľana. Podlavické výmole nie sú súčasťou VCHÚ.
Petrovy skály

Ochrana

Predmetom ochrany sú nízke xerofilné kroviny a rastlinné spoločenstvá a vzácne druhy rastlín a živočíchov.
Z rastlín je predmetom ochrany jarabina podunajská (Sorbus danubialis), z hmyzu, kriticky ohrozený jasoň chochlačkový (Parnassius mnemosyne), roháč veľký (Lucanus cervus) a fuzáč veľký (Cerambyx cerdo), z vtáčich druhov výr skalný (Bubo bubo).
Evangelos Florakis (základňa)

Evangelos Florakis (novogr. ναυτική βάση «Ευάγγελος Φλωράκης») je námorná základňa Cyperského námorníctva, ktorá sa nachádza na južnom pobreží ostrova v blízkosti priemyselnej komplexu s elektrárňou Vasilikos pri dedine Zygi, medzi Limassolom a Larnakou. Pred 11. júlom 2011 bola základňa hlavným sídlom jedného z piatich hlavných veliteľstiev Cyperského námorníctva. Toto veliteľstvo bolo zodpovedné za dohľad nad pobrežnými zariadeniami a ich personálom. Dnešný stav veliteľstva nie je známy. 
Základňa bola pomenovaná podľa genpor. Evangelosa Florakisa, hlavy Cyperskej národnej stráže, ktorý tragicky zahynul pri havárii vrtuľníka v júli 2002. Pred premenovaním bola známa pod názvom Námorná základňa Mari.  
11. júla 2011 sa tu odohrala tragická explózia, pri ktorej zahynulo 13 ľudí. Medzi obeťami bol aj veliteľ základne Lambros Lambru a náčelník Cyperského námorníctva Andreas Ioannides.
Porovnanie

Porovnanie je konfrontácia objektov, ktorej cieľom je zistiť, v čom sa dané objekty zhodujú alebo odlišujú. Je veľmi dôležitým predpokladom zovšeobecnenia. Má veľkú úlohu v úsudkoch podľa analógie. Súdy, ktoré vyjadrujú výsledok porovnania, pomáhajú odhaliť obsah pojmov porovnávaných objektov; v tomto zmysle porovnanie vystupuje ako metóda, ktorá dopĺňa a niekedy nahrádza definíciu.
Chasselay (Isère)

Poloha

Obec má rozlohu 9,45 km². Najvyšší bod je položený 729 m n. m. a najnižší bod 418 m n. m.

Obyvateľstvo

Počet obyvateľov obce je 429 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dvojeliptická prechodová dráha

Dvojeliptická prechodová dráha (al. bieliptická dráha) v astrodynamike alebo v nebeskej mechanike znamená prechodovú dráhu z nízkej kruhovej orbity na vysokú kruhovú orbitu, zloženú z dvoch polovíc eliptických dráh. Tieto eliptické dráhy sa dotýkajú hlavnými vrcholmi elipsy a druhé hlavné vrcholy ležia na nízkej a vysokej kruhovej orbite, pričom obiehané teleso sa nachádza v ohnisku elíps podľa Keplerových zákonov. Zvláštnosťou tejto prechodovej dráhy je, že prechodová dráha leží vysoko nad cieľovou orbitou.
Táto dráha môže byť za určitých podmienok energeticky efektívnejšia ako Hohmannova prechodová dráha. Myšlienku dvojeliptickej prechodovej dráhy publikoval v roku 1934 Ary Sternfeld.
Kostol Sedembolestnej Panny Márie (Vajnory)

História

Najprv bol zasvätený Panne Márii, potom uhorskému kráľovi sv. Ladislavovi. Od roku 1968 opäť Panne Márii, a to Sedembolestnej. Kostol je jednoloďový s polygonálne uzavretou svätyňou, ktorá je zaklenutá gotickou rebrovou klenbou so stredovekými svorníkmi. V roku 1771 bol kostol zväčšený výstavbou novej lode, ktorá je zaklenutá siedmimi poľami tzv. pruskej klenby. Veža s ihlancovou strechou má v hladkých polách trupu strieľne. Sanktuárium kostola je vyzdobené kompozíciami nástenných malieb-ornamentami vajnorských žien. Hlavný oltár je z konca 19. storočia.
V roku 2010 boli do krypty kostola premiestnené pozostatky vajnorského rodáka Titusa Zemana. Tento saleziánsky kňaz bol pôvodne pochovaný na miestnom cintoríne a v súvislosti s prebiehajúcim procesom blahorečenia boli jeho pozostatky exhumované a po preskúmaní uložené do krypty. 17. januára 2012 mu vo vstupnej predsieni kostola odhalili pamätnú tabuľu.

Vajnorská Madonna

Vzácnou pamiatkou z Vajnôr je Vajnorská Madonna – soška z dubového dreva zo začiatku 14. storočia. V pravej ruke drží vladárske jablko, v ľavej Ježiška. Objavili ju na povale kostola a v roku 1941 ju predali Mestskému múzeu v Bratislave. V rokoch 1943 – 1967 stála na konzole lode kostola Klarisiek v Bratislave a od roku 1959 sa stala súčasťou zbierok novovzniknutej Galérie mesta Bratislava a je vystavená v stálej expozícii gotickej tabuľovej maľby a plastiky v Pálfiho paláci na Panskej ulici.
Adamov (okres Blansko)

Obyvateľstvo

1. januára 2012 tu žilo 4 583 obyvateľov, z toho 2 266 mužov a 2 317 žien, pričom priemerný vek v meste bol 41,7 roka (muži 40,2 roka, ženy 43,1 roka).

Priemysel

Adamov bol pôvodne baníckym mestom, dnes je tu rozvinutý predovšetkým strojársky priemysel a výroba plastov.
Marlos

Klubová kariéra

Marlos hral v Brazílii za kluby Coritiba a São Paulo FC. V januári 2011 odišiel do ukrajinského celku Metalist Charkiv, kde podpísal päťročnú zmluvu. V júli 2014 prestúpil do iného ukrajinského tímu FK Šachtar Doneck.
Sarzeau

Poloha

Obec má rozlohu 60,23 km². Najvyšší bod je položený 42 m n. m. a najnižší bod 0 m n. m.

Obyvateľstvo

Počet obyvateľov obce je 7 659 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Émerchicourt

Poloha

Obec má rozlohu 5,11 km². Najvyšší bod je položený 71 m n. m. a najnižší bod 51 m n. m.

Obyvateľstvo

Počet obyvateľov obce je 898 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Smrť obchodného cestujúceho

Dej

Hra zobrazuje osud Willyho Lomana, obchodného cestujúceho, ktorý musí uživiť svoju rodinu z malého platu a hradiť všetky splátky a pôžičky. Nie je to jednoduché, keďže už nie je najmladší. Jeho obchodní partneri buď zomreli alebo sú už na dôchodku. Celý život pracoval pre svojich synov, Biffa a Happyho, a svoju ženu Lindu, chcel dosiahnuť úspech, no ten sa ani po toľkých rokoch nedostavil.
Jeho syn Happy aj keď má svoj byt a dobrú prácu, nenapĺňa ho to. Druhý syn, Biff, mal možnosť dostať sa na univerzitu, on sa však nedostatočne pripravil na záverečný test a na žiadnu ho tak neprijali. Willy sa tak často dostáva do konfliktov so synmi, lebo žijú svoj život a nespĺňajú jeho vysnený mýtus o spoločenskom úspechu. Nedarí sa mu ani v obchodoch a cíti sa unavený. Nie je schopný si priznať pravdu. Klame tak nielen seba, ale aj svoju rodinu. Stále hovorí o tom, aký je úspešný a výnimočný; všetko sa však obráti, keď dostane výpoveď. Willy navštívi svojho suseda Charlieho, ktorý mu dokonca ponúkne robotu, no Willy ju z hrdosti odmietne.
Bratia sa s otcom stretnú na večeri v reštaurácii, tam sa však pohádajú. Willy rozmýšľa o minulosti, nevšimne si dokonca že všetci hostia už z reštaurácie odišli. Doma sa všetci stretnú, ale Linde sa nepáči ako sa synovia zachovali, že nechali otca v reštaurácii samého.
Biff sa chce s otcom porozprávať, no nájde ho ako v záhrade sadí zeleninu a popri tom sa rozpráva so svojim mŕtvym bratom Benom. Biff sa snaží otcovi ospravedlniť, no znova sa pohádajú. Nakoniec si otec predsa len uvedomí, že ho Biff má rád. Willy je už na pokraji síl, čo ho vedie k závažnému rozhodnutiu. Rozhodne sa spáchať samovraždu, aby zachránil svoju rodinu peniazmi zo svojej životnej poistky. Dokonca sa mu zjaví aj mŕtvy brat Ben, ktorý mu samovraždu schvaľuje. Willy nakoniec spácha samovraždu v aute, v deň, kedy splatia poslednú splátku za dom. Happy sa nakoniec vydáva po otcových stopách, Biff však otcov model úspešného života odmieta a začína robiť to, čo vždy chcel – farmáriť.
Vnútorné Západné Karpaty

Geológia

V geológii je označenie Vnútorné Západné Karpaty typické skôr pre pomenovanie tektonických jednotiek južne od Centrálnych Západných Karpát. Starší skrátený ale nezaužívaný geologický termín pre túto oblasť bol panonidy. Vnútorné Západné Karpaty ako geomorfologická subprovincia sú ekvivalentom oznčenia internidy. V niektorých zjednodušených geologických členeniach zahŕňajú všetky geologické jednotky južne od bradlového pásma. Sú typické príkrovovou stavbou.
Sú najstarším karpatským celkom nachádzajúcim sa na Slovensku. Tvorí ich meliatske pásmo, pásmo Bükku, zemplínske (tiské) a cezdunajské pásmo (bakonské). Tvoria ich najmä megajednotky meliatika, turnaika a silicika, bükkika, zemplinika a transdanubika spolu s naloženým mladšími panvami a vulkanickými pohoriami.
IPhone 3G

História

11. júla 2008 Apple začal predávať iPhone 3G v dvadsiatich dvoch krajinách ako 8GB, alebo 16GB modely, verziu s väčšou kapacitou v čiernej alebo bielej farbe. 
Keď sa na trh o rok neskôr dostala 3. generácia resp. iPhone 3GS, cena iPhone 3G sa znížila na polovicu. V roku 2010 sa prestal predávať a bol nahradený modelom iPhone 3GS s 8GB pamäťou.

Design

iPhone 3G obsahuje prepracovaný plastový kryt z polykarbonátu, alebo hliníka. Tlačidlá sú z umelej hmoty na kov a okraje telefónu boli zúžené, aby umožňovali lepší úchop. iPhone 3G tiež mal čiernu alebo bielu farbu (iPhone 3G White) zadného krytu. Obidva druhy boli dostupné ako 16GB. 
Rozmery iPhonu 3G boli väčšie ako u pôvodného iPhonu. Má výšku asi 116 mm, šírku 62 mm a hĺbku 12 mm.
Maximum bytia

Maximum bytia je najväčšia miera bytia, jeho najväčšia možná plnosť alebo najvyšší dosiahnuteľný stupeň dokonalosti. Napríklad maximum bytia človeka je kultúrny človek alebo maximum bytia spoločnosti je kultúrne spoločenstvo, čiže človek alebo spoločenstvo pretvárajúce zlo na dobro, ošklivé na krásno. Nič viac totiž než pretvárať zlo na dobro či ošklivé na krásno ani človek ani spoločnosť na svete dosiahnuť nemôžu.
Atómová elektráreň Olkiluoto

Atómová elektráreň Olkiluoto je jedna z dvoch atómových elektrární vo Fínsku. Nachádza sa na ostrove Olkiluoto v Botnickom zálive, asi 25km severne od mesta Rauma. Pozostáva z dvoch varných reaktorov (BWR), každý s výkonom 860 MW.
V súčasnosti prebieha výstavba tretieho jadrového reaktora Olkiluoto 3 s výkonom 1600 MW.
Baudrières

Poloha

Obec má rozlohu 27 km². Najvyšší bod je položený 216 m n. m. a najnižší bod 172 m n. m.

Obyvateľstvo

Počet obyvateľov obce je 883 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Papeete

Papeete je hlavné mesto Francúzskej Polynézie. Nachádza sa na ostrove Tahiti v súostroví Ostrovy Spoločnosti
Tajné životy

Dej

Eva je obetavá riaditeľka azylového domu Druhá šanca pre ženy a deti v núdzi, ktorá zvádza boj medzi prílišným nasadením v práci a nepochopením vlastnej rodiny, ktorú zanedbáva a začína sa jej pomaly rozpadávať. Azylový dom vedie s verným kolegom Martinom, ku ktorému ju púta viac než len profesionálny vzťah. Keď do azylového domu príde psychicky týraná Linda, nielenže skomplikuje vzťah medzi Evou a Martinom, ale svojou prítomnosťou aj ohrozí samotnú existenciu azylového domu. V dome sa stretáva s tromi veľmi odlišnými ženami: fyzicky týranou Máriou, Rómkou Džesikou s nebezpečným tajomstvom a citovo vyprahnutou učiteľkou Táňou. Všetky štyri ženy tu budú musieť za pomoci Evy, personálu azylového domu, ale aj za vzájomnej pomoci, odhaliť temné tajomstvá, prekonať staré traumy a uchopiť svoje druhé šance na šťastnejší život.

Film o seriáli Tajné životy

29. januára 2017, týždeň pred premiérou druhej série, odvysielala RTVS dokumentárny film zo zákulisia nakrúcania druhej série s názvom Film o seriáli Tajné životy.
Doumy

Poloha

Obec má rozlohu 6,39 km². Najvyšší bod je položený 282 m n. m. a najnižší bod 151 m n. m.

Obyvateľstvo

Počet obyvateľov obce je 267 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lucé-sous-Ballon

Poloha

Obec má rozlohu 6,78 km². Najvyšší bod je položený 68 m n. m. a najnižší bod 55 m n. m.

Obyvateľstvo

Počet obyvateľov obce je 108 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bayon (Meurthe-et-Moselle)

Poloha

Obec má rozlohu 6,05 km². Najvyšší bod je položený 397 m n. m. a najnižší bod 242 m n. m.

Obyvateľstvo

Počet obyvateľov obce je 1 597 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ofiolitový komplex

Ofiolitový komplex je idealizovaný profil, respektíve sekvencia hornín tvoriaca oceánsku zemskú kôru a časť vrchného plášťa (teda ocenásku litosféru). Skladá sa z bázických a ultrabázických láv a menších intrúzií. Za súčasti ofiolitového komplexu sú niekedy považované aj sprevodné rádiolarity alebo iné hlbokovodné sedimenty ako ílovité bridlice alebo sliene.
Ofiolitový komplex nie je možné za bežných podmienok sledovať. Najhlbšie vrty do oceánskeho dna dosiahli iba do hĺbky 1500 m. Ďalšou, lacnejšou možnosťou ich výskumu je dradging (loďou ťahané rypadlám či pluhom podobné zariadenia ktoré zachytávajú materiál na morskom dne) v oblasti stredooceánskych chrbtov a transformných zlomov. Touto metódou sa však nedajú získať stratifikované vzorky. Odkryvy, ktoré sa dnes nachádzajú na zemskom povrchu sú obnažené časti oceánskeho dna, ktoré boli zachytené pri subdukcii a neskôr obdukované alebo exhumované do kontinentálnej kôry.

História výskumu

Slovo ophio po grécky znamená had, lithos znamená kameň. Termín ofiolit po prvýkrát použil Alexandre Brongniart v roku 1813 pre označenie skupiny zelených hornín (serpentinit, diabáz) v Alpách. Gustav Steinmann neskôr v roku 1906 použil termín v súvislosti s asociáciou serpentinitu, poduškovej lávy a silicitov, tiež na základe výskytu v Alpách a barrandiéne. Termín sa do prelomu 50. a 60. rokov v podstate ďalej nepoužíval. Až objavenie rozpínania oceánskeho dna umožnilo vysloviť predpoklad, že tieto komplexy hornín sú v podstate súčasťou oceánskej kôry. Okrem rozpoznania magnetických pásov Vineom a Matthewsom v roku 1963 k tomu dopomohlo aj objavenie dajkového komplexu v Troodoských ofiolitoch na Cypre. Termín v modernom ponímaní zaviedol v roku 1977 Američan Robert G. Coleman.
Neúplné časti ofiolitového komplexu možno nájsť i v obdukovaných častiach meliatika na juhovýchodnom Slovensku.

Výskyt

Najstaršie na povrchu sa vyskytujúce relikty ofiolitov sú známe z oblasti Jarmua (Fínsko). Ďalšie mladšie ofiolity sú známe z lokalít Troodos (Cyprus), Bay of Islands (Kanada) či Semail (Omán a Spojené arabské emiráty).
Neúplnú ofiolitovú štruktúru triasovo-jurského veku možno pozorovať v melanži meliatika v Spišsko-gemerskom rudohorí. Staršie paleozoické ofiolity možno pozorovať v gemerickej rakoveckej jednotke, alebo v tatrickej perneckej skupine v Malých Karpatoch.
Vampire Knight

Príbeh

Jukina prvá spomienka zo života je, keď v zime na ňu zaútočil upír, ale zachránil ju muž menom Kaname Kuran. Ten ju následne odviedol za riaditeľom akadémie Cross (Cross Academy) a neskôr menoval ju za prefektku v škole. Ako prefekt má povinnosť ochraňovať „Denných študentov“ (ľudí) pred „Nočnými študentmi“ (upírmi) a tiež pravú identitu Nočných študentov. Spolu s Juki sa prefektom stáva aj Zero, ktorého rodičia boli zavraždení pred štyrmi rokmi čistokrvnou upírkou Šizukou.

Upíri

V tomto svete upíri môžu mať deti medzi sebou, ale aj s ľuďmi, aj keď majú dlhší život než ľudia. Nemajú radi svetlo, ale neubližuje im. Upíria spoločnosť sa delí podľa čistokrvnosti na stupne od A po E. Najmenej upírov je na stupni A, teda čistokrvných. Najnižšie D a E stupne sú opovrhované čistokrvnými a odrezané od spoločnosti.
Cygnus Orb-D1

Kozmická loď

Misia Orb-D1 bola prvým letom kozmickej lode Cygnus použitej v štandardnej konfigurácii s hermetizovaným nákladným modulom (Pressurized Cargo Module).
Spoločnosť Orbital misiu lode Cygnus pomenovala G. David Low po bývalom astronautovi NASA a zamestnancovi Orbitalu, ktorý zomrel na rakovinu dňa 15. marca 2008. Počas mediálneho brífingu pred misiou CRS Orb-1 výkonný viceprezident Orbital Sciences, Frank Culbertson, poznamenal: „Boli sme veľmi hrdí na to, že kozmická loď Cygnus niesla meno G. David Low.“

Štart

Cygnus Orb-D1 vyštartoval pomocou nosnej rakety Antares 110 zo štartovacej rampy 0A na kozmodróme Mid-Atlantic Regional Spaceport (Stredoatlantický regionálny kozmodróm). Štart sa uskutočnil dňa 18. septembra 2013 o 14:58:02.2 svetového času (UTC), pričom loď Cygnus bola úspešne navedená nízku obežnú dráhu okolo Zeme. Išlo o druhý let nosnej rakety Antares a zároveň posledný let tejto rakety v dočasnej konfigurácii Antares 110.

Priblíženie a spojenie s Medzinárodnou vesmírnou stanicou (ISS)

Priblíženie s ISS bolo pôvodne v pláne po štyroch dňoch letu, ale následne muselo byť odložené kvôli problémom s prenosom počítačových dát. Vzniknutá chyba súvisela s malými odchýlkami obežných dráh ISS a lode Cygnus. S ďalším oneskorením bolo nutné počítať kvôli príletu kozmickej lode Sojuz TMA-10M s troma novými členmi posádky ISS.
O týždeň neskôr, keď sa kozmická loď priblížila k stanici, vykonala mnoho navigačných, riadiacich a bezpečnostných testov. Po úspešnom splnení desiatich naplánovaných testovacích úloh loď domanévrovala na vzdialenosť 12 metrov od ISS a následne ju vysoko nad Indickým oceánom dňa 29. septembra 2013 o 11:00 UTC taliansky astronaut Luca Parmitano zachytil pomocou robotického ramena Canadarm2. Cygnus bol pripojený dolnému (nadir) spojovaciemu uzlu modulu Harmony o 12:44 UTC.

Náklad

Cygnus priviezol na ISS 700 m kg nákladu, vrátane potravín a náhradných dielov. Po vyložení nákladu bola loď naložená odpadom s hmotnosťou 1 290 kg.

Koniec misie

Dňa 22. októbra 2013 o 10:04 UTC bol Cygnus pomocou robotického ramena Canadarm2 odpojený od dolného (nadir) spojovacieho uzlu modulu Harmony. Loď bola následne pomocou ramena uvedená do vzdialenejšej polohy od stanice, kde bola o 11:31 UTC odpojená. Potom nasledovala séria separačných manévrov od stanice a na druhý deň, 23. októbra o 17:41 UTC, bol zažihnutý hlavný motor lode, aby ju naviedol späť do atmosféry. Cygnus vstúpil do atmosféry nad južným Tichým oceánom o 18:16 UTC, kde zhorel.
Príslovkové určenie

Príslovkové určenie alebo adverbiále alebo okolnosť je vetný člen, určenie tretieho stupňa, bližšie určenie predikátu (dobre píše, leží na zemi) alebo atribútu (veľmi veselý, vysoký ako jedľa).
.357 SIG

.357 SIG je pištoľový náboj. Je to produkt švajčiarsko-nemeckej zbrojovky SIG-Sauer v spolupráci s americkým výrobcom nábojov Federal Cartridge.

Dejiny

Náboj bol vyvinutý v roku 1994. Malo ísť o výkonnostný ekvivalent náboja .357 Magnum, ale určený nie pre revolvery, ale pre samonabíjacie zbrane.
Pred uvedením tohto náboja na trh neexistovali takmer žiadne samonabíjacie zbrane komorované na kaliber.357 Magnum. Výnimkou bol napríklad Desert Eagle a vzácny Coonan. To preto, že je veľmi náročné pre tento kaliber vyrobiť samonabíjaciu zbraň.

Premena zbraní na tento kaliber z kalibru .40 S&W

Väčšina pištolí komorovaných na náboj .40 S&W môže byť premenená na kaliber.357 SIG púhou výmenou hlavne a vratnej pružiny (U pištolí s obzvlášť silnou vratnou pružinou stačí len vymeniť hlaveň). Zásobníky sú medzi týmito dvoma kalibrami volne zameniteľné. Nič menej.357 SIG je navrhnutý na väčšie tlaky než.40 S&W, takže u niektorých zbraní táto premena nemusí byť možná.

Výkon

Vďaka svojej relatívne vysokej úsťovej rýchlosti ponúka tento náboj veľmi plochú trajektóriu letu strely. To má za následok skutočnosť, že u neho existuje väčšia pravdepodobnosť prestrelenia cieľa – a preto sa často používa pre prestrelenie nepriestrelných viest, ďalej je náboj vhodný pre použitie expanzných striel u ktorých vďaka svojej vysokej rýchlosti zaisťuje veľmi dobrú deformáciu.
Čo sa týka výkonu, tak nedosahuje takých maximálnych hodnôt akých dosahuje .357 Magnum, v základe sa však ich hodnoty môžu prekrývať.
Majstrovstvá sveta v hokejbale 2013

Mimoriadna udalosť

Na týchto MS došlo k mimoriadnej udalosti potom, čo v úplnom závere semifinále mužov Kanada – Česko strelil český hráč Jan Bacovský gól do prázdnej kanadskej bránky. Kanaďan Justin Pender prehru a vyradenie svojho družstva psychicky neuniesol a strelca gólu napadol. Český brankár Lukáš Heczko pribehol svojmu spoluhráčovi na pomoc, za čo ho Pender takisto fyzicky napadol. Slovenský rozhodca Marek Královič sa snažil hráčov od seba oddeliť, no Pender napadol aj jeho a spôsobil mu zranenie kolena (roztrhnutie kolenného väzu), na následky ktorého musel byť prevezený do nemocnice. V nemocnici bol ošetrený aj brankár Heczko, ktorému Kanaďan spôsobil poranenie hlavy.
Montry

Poloha

Obec má rozlohu 2,86 km². Najvyšší bod je položený 128 m n. m. a najnižší bod 43 m n. m.

Obyvateľstvo

Počet obyvateľov obce je 3 232 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pliesko pod Skokom

Názov

Pliesko s týmto názvom sa objavuje len výnimočne. Väčšina autorov turistických sprievodcov a máp pliesko vynecháva. Jeho meno vyplýva z polohy pod Vodopádom Skok.

Turistika

Zo Štrbského Plesa okolo hotela FIS po  turistickej značke hore Mlynickou dolinou k Vodopádu Skok. Od plesa je pekný výhľad na hrebeň Satana v Hrebeni bášt.
Bacary Sagna

Auxerre

Bacary je odchovancom mládežníckej akadémie AJ Auxerre, kde prešiel všetkými vekovými kategóriami až v roku 2004 prvýkrát nastúpil za seniorský tím.  V roku 2005 vyhral Francúzsky Pohár a v sezóne 2006/07 bol zvolený do Tímu roka v Ligue 1 ako najlepší pravý obranca súťaže. Za Auxerre odohral aj 17 zápasov v Pohári UEFA.

Arsenal

12. júla 2007 Sagna prestúpil do klubu Premier League Arsenal Londýn za nezverejnené odstupné, ale odhadovala sa suma od 6 do 8 miliónov libier. Obliekol dres s číslom 3, ktorý pred ním nosil Ashley Cole a veľký miláčik publika Nigel Winterburn. Sagna debutoval za Arsenal 19. júla 2007 v prípravnom zápase proti tureckému Genclerbirligi (3-0) v tréningovom centre Bad Waltersdorf v Rakúsku. 
Premier League si prvýkrát vyskúšal 21. augusta 2007 v domácom zápase proti Fulhamu (2-1). Sagna je preferovaný ako pravý bek, môže však hrať aj naľavo, na pozícii stopéra a aj ako stredopoliar. Bacary vytlačil z postu pravého obrancu v Arsenale Emmanuela Ebouého, pokiaľ ten zaskakoval na pravom krídle.  
23. marca 2008 strelil svoj prvý gól za The Gunners po hlavičke z rohového kopu v zápase proti Chelsea (1-2). Tento gól mal pre Bacaryho špecifický význam, keďže ho venoval svojmu bratovi, ktorý zomrel mesiac pred tým. Na konci sezóny bol vybraný do Tímu roka 2008 v Premier League zostavovanom Asociáciou Profesiónalnych Futbalistov (PFA).
4. júna 2008, Sagna po prvej úspešnej sezóne podpísal nový kontrakt na ďalšie dva roky s možnosťou predĺženia zmluvy až do roku 2014. Sagna skonštatoval: Milujem Arsenal, je to skvelý klub a ďalej povedal: Tréner je veľmi dobrý a v nasledujúcej sezóne budeme bojovať o všetky trofeje.
13. Jún 2014 Sagna prestupuje do Manchester City FC za 24 miliónov libier

Francúzsko

Sagna hral za francúzsku reprezentáciu do 21 rokov na Európskom šampionáte tejto vekovej kategórie v roku 2006. Celkovo za "dvadsaťjednotku" odohral 28 zápasov bez streleného gólu. Prvýkrát za A tím hral 22. augusta 2007 proti Slovensku v prípravnom zápase (1-0) v Trnave. Tréner Raymond Domenech ho nenominoval na Majstrovstvá Európy vo futbale 2008.